REGOLAMENT TAL-KUMMISSJONI (KE) Nru 937/2004
tat-30 ta’ April 2004
li jistipula d-dazji fuq l-importazzjoni fis-settur tar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 li jwassal għal organizzazzjoni komuni tas-suq fis-settur tar-ross (1),
Wara li kkunsidrat ir-Regolament tal-Kummissjoni (KE) Nru 1503/96 tad-Lulju 1996 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 3072/95 rigward id-dazji fuq l-importazzjoni fis-settur tar-ross (2) u b’mod partikolari l-Artikolu 4(1) tiegħu,
Billi :
(1)
L-Artikolu 11 tar-Regolament (KE) Nru 3072/95 jipprovdi li r-rati ta’ dazji fit-Tariffa Doganali Komuni għandhom jiġu applikati fuq l-importazzjoni tal-prodotti li jissemmew fl-Artikolu 1 ta’ l-imsemmi Regolament. Madankollu, għall-prodotti li jissemmew fil-paragrafu 2 ta’ dak l-Artikolu, id-dazju fuq l-importazzjoni għandu jkun daqs il-prezz ta’ l-intervent validu għal tali prodotti fuq l-importazzjoni u miżjud b’ċertu persentaġġ skond jekk ikunx jinvolvi ross imfesdaq jew mitħun, imnaqqas bil-prezz ta’ l-importazzjoni cif, dejjem jekk dan id-dazju ma jaqbiżx ir-rata ta’ dazji tat-Tariffa Doganali Komuni.
(2)
Skond l-Artikolu 12(3) tar-Regolament (KE) Nru 3072/95, il-prezzijiet ta’ l-importazzjoni cif huma kkalkulati fuq il-bażi tal-prezzijiet rappreżentattivi għall-prodott involut fuq is-suq dinji jew fuq is-suq ta’ l-importazzjoni komunitarju tal-prodott.
(3)
Ir-Regolament (KE) Nru 1503/46 jistabbilixxi regoli dettaljati għall-applikazzjoni tar-Regolament (KE) Nru 3072/95 rigward id-dazji fuq l-importazzjoni fis-settur tar-ross.
(4)
Id-dazji fuq l-importazzjoni huma applikabbli sakemm stipulazzjoni ġdida tidħol fis-seħħ. Jibqgħu fis-seħħ ukoll jekk l-ebda kwotazzjoni ma tkun disponibbli mill-fonti msemmija fl-Artikolu 5 tar-Regolament (KE) Nru 1503/96 matul il-ġimagħtejn ta’ qabel l-istipulazzjoni perjodika li jkun imiss.
(5)
Sabiex wieħed jippermetti li s-sistema tad-dazju fuq l-importazzjoni taħdem b’mod normali, ir-rati tas-suq rekordjati matul perjodu ta’ referenza għandhom jintużaw sabiex jigu kkalkolati d-dazji.
(6)
L-applikazzjoni tat-tieni subparagrafu ta’ l-Artikolu 4(1), tar-Regolament (KE) Nru 1503/96 twassal sabiex isir tibdil fid-dazji fuq l-importazzjoni, stipulati sabiex jibdew jgħ oddu mill-29 ta’ April 2004 bir-Regolament, tal-Kummissjoni (KE) Nru 840/2004 (3), kif stabbilit fl-Annessi ta’ dan ir-Regolament,
ADOTTAT DAN IR-REGOLAMENT :
Artikolu 1
Id-dazji fuq l-importazzjoni fis-settur tar-ross li jissemmew fl-Artikolu 11(1) u (2) tar-Regolament (KE) Nru 3072/95, huma stipulati b’ l-Artikolu 4 tar-Regolament (KE) Nru 1503/96 u stipulati fl-Anness I ta’ dan ir-Regolament fuq il-bażi ta’ l-informazzjoni mogħtija fl-Anness II.
Aritkolu 2
Dan ir-Regolament għandu jidħol fis-seħħ fl-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta’ April 2004.